تورکیه گه, میلادی 2023- ییل نینگ دستلبکی 4 آییده 11 میلیون 93 مینگ 247 توریست کیلدی.
اوتگن ییل نینگ خوددی شوو دوری بیلن سالیشتیریلگنده تورکیه گه کیلگن توریست سانی 27,51 فایز گه آشدی.
میلادی 2023- ییل نینگ دستلبکی 4 آییده تورکیه گه اینگ کوپ توریست کیلگن اولکه لر آره سیده روسیه بیرینچی اوریننی ایگلله دی.
روسیه دن کیلگن توریست سانی, اوتگن ییل نینگ خوددی شوو دوری بیلن سالیشتیریلگنده 134 فایز گه آشیب 1 میلیون 153 مینگ نفر گه ییتدی.
روسیه آرتیدن 966 مینگ کیشی بیلن ایکّینچی و 797 مینگ 956 نفر بیلن بلغاریا ایسه اوچینچی اورین گه ایگه بولدی.
بلغاریا آرتیدن ایسه ایران بیلن انگلستان اورین ایگلله دی.
اوتگن ییل نینگ خوددی شوو دوری بیلن سالیشتیریلگنده تورکیه گه فقط گینه اپریل آیی اوزیده کیلگن توریست سانی 29 فایز گه آشیب 3 میلیون 321 مینگ 824 خارجی توریست کیلدی.
اپریل آییده تورکیه گه اینگ کوپ آلمان, روسیه و انگلستان دن کیلگن لیگی بیلدیریلدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
